মঙ্গলে থাকা রোবটের সঙ্গে দুই সপ্তাহ যোগাযোগহীন থাকবে নাসা
মঙ্গল গ্রহে পাঠানো বিভিন্ন অনুসন্ধানী রোবটের সঙ্গে দুই সপ্তাহ যোগাযোগ বন্ধ রাখতে বাধ্য হচ্ছে মহাকাশ গবেষণা সংস্থা নাসা আর এতে বাধা হয়ে দাঁড়িয়েছে প্রকৃতি।ব্রিটিশ সংবাদপত্র ইন্ডিপেন্ডেন্টের প্রতিবেদন অনুযায়ী, পৃথিবী ও মঙ্গল গ্রহ এখন নিজস্ব কক্ষপথের এমন জায়গায় পৌঁছেছে, যেখানে তাদের মাঝামাঝি জায়গায় অবস্থান করছে সূর্য। আর এমন ঘটনা ‘সোলার কনজাংকশন’ নামে পরিচিত।নাসা বলছে, এমন সময়ে মঙ্গলে অবস্থান করা যন্ত্রগুলোকে কমান্ড পাঠানো ঝুঁকিপূর্ণ হতে পারে কারণ মাঝখানে থাকা সূর্য এতে বড় প্রভাব ফেলতে পারে।এমন ঝুঁকি এড়ানোর লক্ষ্যে যতক্ষণ মঙ্গল গ্রহ সুবিধাজনক অবস্থানে না পৌঁছায় ততক্ষণ কমান্ড পাঠানো থেকে বিরত থাকার সিদ্ধান্ত নিয়েছে নাসা। এ বিরতি শুরু হয়েছে শনিবার থেকে। আর এটি চলবে ২৫ নভেম্বর পর্যন্ত।
প্রতি দুই বছরে মঙ্গল গ্রহে সোলার কনজাংশন ঘটে থাকে। এর মধ্যে মঙ্গলে থাকা রোভার যানগুলো নিজস্ব অবস্থা সম্পর্কে সাধারণ আপডেট পাঠানোর সুযোগ পেলেও যে দুইদিন সূর্য মঙ্গল গ্রহকে পুরোপুরি ঢেকে ফেলবে, তখন সেগুলো কাজ করা বন্ধ করে দেবে।এর মানে, ‘পর্সিভ্যারেন্স’ ও ‘কিউরিওসিটি’ রোভার, ‘ইনজেনুয়িটি’ হেলিকপ্টার, ‘মার্স রিকনেসান্স অর্বিটার’, ‘অডিসি’ ও ‘ম্যাভেন’ অরবিটারকে কিছু সময় নিজে নিজেই কাজ করতে হবে। আর এগুলোর সঙ্গে যুক্ত যন্ত্রাংশগুলো নিজ নিজ মিশনের জন্য ডেটা সংগ্রহ চালিয়ে গেলেও ওই তথ্য ব্ল্যাকআউট শেষ হওয়ার আগ পর্যন্ত সেসব তথ্য পৃথিবীতে পাঠাবে না।

যতক্ষণ মঙ্গল গ্রহ সুবিধাজনক অবস্থানে না পৌঁছায় ততক্ষণ কমান্ড পাঠানো থেকে বিরত থাকার সিদ্ধান্ত নিয়েছে নাসা। এ বিরতি শুরু হয়েছে শনিবার থেকে।